cyanic-selkie/wikianc huggingface dataset:
On the Road 1981
Utgivelsen On the Road 1981 er av bedre kvalitet enn tilsvarende opptak fra denne konserten rent lydmessig, også i motsetning til konsertutgivelsen On the Road 1982. Det at konserten ble redigert av BBC og deres teknikkere uten kreativ kontroll fra bandet er således årsaken til at det mangler sanger som ville gjort denne liveutgivelsen av Nude komplett. On the Road 1981 byr for øvrig også på sanger fra tidligere studioutgivelser av Camel, og Kit Watkins opptreden med fløyte på enkelte sanger er for øvrig godt dokumentert. Dette er også den siste turneen til trommeslageren Andy Ward, som ble tvunget til å gi seg av personlige grunner. Ellers er besetningen fra dette albumet det samme som fra henholdsvis I Can See Your House from Here (1979) og Nude (1981).
Milan Jagnešák
Milan Jagnešák (født 29. august 1969) er en slovakisk bobkjører. Han representerte landet sitt under Vinter-OL 2014 i Sotsji, der han ble nummer 25 i firer-bob.
Jærens rev
Jærens rev er den vestligste sandtangen på kysten av Jæren, ligger på Reve i Klepp kommune, mellom Orrestranda og Borestranda.
Revet har vært åsted for mange forlis langs den værharde Jærkysten, og en redningsstasjon ble opprettet her, på gården Reve, i 1852.
Catherine Deneuve
Catherine Deneuve, egentlig Catherine Dorléac (født 22. oktober 1943 i Paris), er en fransk skuespiller og fotomodell. Med sin kjølige skjønnhet var hun særlig populær i flere europeiske filmer i 1960-årene.
Catherine Deneuves sentrale posisjon i fransk populærkultur kom til uttrykk blant annet da hun stod modell for Marianne, personifikasjonen av den franske republikken, og ble portrettert på franske rådhusbyster og frimerker.
Bakgrunn
Catherine Deneuve stammer fra en skuespillerfamilie. Hennes mor, Renée Deneuve (* 1911), var teaterskuespiller og hennes far, Maurice Dorléac (1901 – 1979), var filmskuespiller og dessuten leder for Paramounts synkronstudio. Hennes storesøster, skuespiller Françoise Dorléac, som introduserte Catherine til filmen, forulykket i en bilulykke i 1967. Catherines øvrige søstre var Sylvie Dorléac og halvsøsteren Danielle (samme mor). Catherine var den tredje av fire døtre.
Karriere
Catherine Denevue debuterte i 1957. Da var hun bare elleve år, og spilte i filmen Les Collègiennes. Det var søsteren som hadde bedt henne til å være med i sin sommerferie fra skolen. Tre år etter spilte hun atter med sin søster i en liten ungdomsrolle.
Hun fikk sitt internasjonale gjennombrudd i 1964 med hovedrollen i Jacques Demys romantiske musikal Paraplyene i Cherbourg (Les parapluies de Cherbourg). I 1967 spilte hun sammen med storesøstera Françoise Dorléac i musikalen Pikene fra Rochefort (Les demoiselles de Rochefort).
Personlige forhold
Fra 1965 til 1972 var hun gift med den britiske fotografen David Bailey. På film har hun ofte spilt uskyldige roller, men privat er hun kjent for sin frigjorthet. Deneuve har en sønn, Christian som ble født i 1963, med den franske regissøren Roger Vadim og en datter, skuespilleren Chiara Mastroianni født i 1972, med den italienske skuespilleren Marcello Mastroianni uten å ha vært gift med noen av mennene. Hun har også vært politisk aktiv for fri abort og mot dødsstraff.
Jærens rev
Vrak
Skipet MS «Knute Nelson» sank ved Jærens rev den 27. september 1944, sammen med flere av skipene i konvoien.
Iben Hjejle
Biografi
Iben Hjejle ble i 1992 opptatt ved Statens Teaterskole i København og avsluttet utdannelsen i 1996. Hun fikk sitt gjennombrudd i Søren Kragh-Jacobsens Mifunes siste sang, som banet veien til en rolle i High Fidelity hvor hun spilte sammen med John Cusack og Jack Black. Siden har hun kun medvirket i danske produksjoner, og har siden 2005 medvirket i to TV-serier på samme tid: Klovn (TV-serie) (hvor hun spiller seg selv) og Anna Pihl (hvor hun spiller hovedpersonens kollega).
Hun var tidligere samboer med den danske komiker Casper Christensen. Hun har sønnen William med trommeslageren Emil de Waal og er stemor til Caspers to barn, Cajsa og Marvin. Hun har også vært samboer med skuespilleren og teaterinstruktøren Lars Kaalund.
Dessuten har hun medvirket på et enkelt nummer på cd-en Flere Filmhits, hvor hun sang 'Den første gang jeg så dig' av Birger Sjöberg.
I 2012 spilte hun hovedpersonen Dicte Svendsen i TV2-serien Dicte. TV-serien hadde premiere i Norge våren 2013.
Helong-demningen
Demningen er en betong gravitasjonsdam av typen RCC. Dammen er 30 meter høy og 244 meter lang. Den brukes også til vannforsyning.
I samme elva ligger også Songyue-demningen.
Goranboy (distrikt)
Goranboy er et distrikt (rayon) i Aserbajdsjan. Distriktets areal er 1 791 km². I 2009 hadde Goranboy 95 400 innbyggere. Administrasjonssenteret ligger i byen Goranboy.
Helosciomyzidae
Helosciomyzidae er en artsfattig familie av fluer som lever på den sørlige halvkulen. Som det går fram av det latinske navnet, ligner de på kjerrfluer (Sciomyzidae) og sumpfluer (Heleomyzidae). De ble tidligere regnet til kjerrfluene, men danner sannsynligvis en gruppe for seg, selv om det er mulig at noen av slektene nevnt i den systematiske oversikten bør plasseres mellom kjerrfluene. I likhet med sumpfluene har de mange kraftige, korte børster på vingefremkanten (costa), slik at denne ser piggete ut. Lite ser ut til å være kjent om biologien til denne fluefamilien.
Fiskefjorden (Vesterålen)
Fiskefjorden (også skrevet Fiskfjorden, uttales Feskfjorden) er en fjord på vestsiden av Hinnøya i Vesterålen, på grensa mellom Hadsel og Sortland kommune i Nordland.
I dalen innenfor fjorden ligger Fiskefjord kraftverk, som er eid av Trollfjord Kraft AS (tidligere Hadsel Energiverk AS). Kraftstasjonen ble bygd i 1937. Den ble automatisert i 1978, og fjernstyres nå fra Stokmarknes.
Borg (Vestvågøy)
Borg var et høvdingsete i Vestvågøy kommune på nordsiden av Vestvågøya i Lofoten i Nordland fra folkevandringstiden til vikingtiden.
Fiskefjorden (Vesterålen)
I dalen har det også vært drevet drevet gruvedrift på jern i tidligere tider.
Riksvei 822 mellom Langvassdalen og Kaljord går gjennom Fiskfjorden.
15. serierunde i Tippeligaen 2010
15. serierunde i Tippeligaen 2010 startet lørdag 3. juli klokken 18:00 med Rosenborg mot Sandefjord. Runden fortsatte med seks kamper søndag 4. juli, fem kamper klokken 18:00 og hovedkampen mellom Lillestrøm og Vålerenga på Åråsen Stadion klokka 20:00. Runden ble avsluttet mandag 5. april klokken 19:00 med Stabæk mot Molde.
Jarl av Gosford
Tittelen jarl av Gosford ble opprettet i 1806 for Arthur Acheson, 2. vicomte Gosford. De subsidiære titlene som tilhører grevskapet er vicomte Gosford (opprettet 1785), baron Gosford (1776), baron Worlingham of Beccles (1835) og baron Acheson (1847). Baroniet, visegrevskapet og grevskapet Gosford tilhører den irske adelen, mens de øvrige baronier tilhører den britiske.
Feltbiskop
Feltbiskopen er leder for det kirkelige arbeidet innen Finlands forsvar. Embetet ble grunnlagt i 1941 av marskalk Carl Gustaf Emil Mannerheim. Feltbiskopen har brigadegenerals grad. Feltbiskopen er innen forsvaret leder for feltproster, militærpastorer og militærdiakoner.
Borg (Vestvågøy)
Historie
Ved en felles-skandinavisk, arkeologisk undersøkelse mellom 1986 og 1989, ble det avdekket et 67 meter langt langhus fra 500-tallet på Borg. Dette hadde blitt ombygget og forlenget i begynnelsen av vikingtiden, og var inntil 83 meter langt. Det er foreløpig den lengste bygningen som er kjent fra denne perioden, både i Skandinavia og resten av Europa. Huset har vært av tre, men på utsiden var det en ekstra, 1,5 meter bred, vegg av torv. Huset har tjent både som bolig, fjøs og gildehall, og var delt i fem rom, der fjøset og gildehallen lå i de to største. I fjøset har det vært plass til 50 kyr. Nede ved sjøen er det påvist tufter etter flere store naust, det største 26 meter langt.
Huset ser ut til å være bygget etter sør-skandinavisk skikk, noe som tyder på at høvdingene på Borg hadde kontakter langt sør allerede i folkevandringstiden. Sannsynligvis har de drevet med både handel og skapt politiske allianser med ledende slekter lenger sør.
Det er også funnet mange spesielle gjenstander av høy kvalitet, blant annet gullgubber og importert keramikk.
É
É og é (E med akutt aksent er den 7. bokstaven i det islandske alfabetet, der den representerer lyden . Den er den 10. bokstaven i det ungarske alfabetet, der den representerer lyden . I tsjekkisk og slovakisk er den den 12. bokstaven og har verdien . På kasjubisk er den den 8. bokstaven og representerer lyden (med de dialektiske allofonene  og.
Borg (Vestvågøy)
I dag
Rekonstruksjonen av huset og miljøet rundt det utgjør et eget museum; Lofotr Vikingmuseum, der en viser spesielt hverdagslivet slik en tror det utspant seg i vikingtiden. Landskapet rundt antas å være forholdsvis uendret fra den tid, og holdes delvis vedlike ved hjelp av beitedyr av samme slag som da. Borge kirke ligger på Borg, det samme gjør Bøstad skole, Borgtun kro, Spar Borg og Borg barnehage. IL Blest er idrettslaget på Borg.
Eksterne lenker
Borg (Lofoten)
É
På andre språk der denne bokstaven brukes, for eksempel norsk, svensk, dansk og spansk, anses bokstaven bare for å være en annen utgave av bokstaven e. På disse språkene brukes é primært for å markere en trykksterk i -e i slutten av et ord, som i idé og café. På fransk markerer é at e-en skal uttales og ikke  eller. Der et ord slutter på lyden, skrives denne som -é, ettersom -e på slutten av et fransk ord vanligvis er stum. Siden franske ord alltid har trykk på siste stavelse vil ord som slutter på -é har trykk på denne bokstaven, men det er ikke aksenten som gjør bokstaven trykksterk.
På fransk og spansk er aksenten valgfritt over majuskel e, slik at ordet école i begynnelsen av en setning vil kunne skrives både som «Ecole» og «École».
Feltbiskop
Tross navnet er feltbiskopen ikke biskop i egentlig mening. Feltbiskopen er ikke biskopsvigd og har heller ikke rett til å prestevie. Han er ikke heller leder for noe stift og bærer ikke den liturgiske skrud som innen Den evangelisk-lutherske kirken i Finland tilfaller en biskop. Til tross for dette er feltbiskopen fullverdig medlem i bispemøtet og kirkemøtet.
Sandefunnet
Graven har mye til felles med andre graver i området, men er spesiell da få andre graver har blitt fagkyndig undersøkt. Funnet ble undersøkt av og er konservert ved Kulturhistorisk museum i Oslo.
Feltbiskop
For å bli feltbiskop kreves det at man har teologie licentiat-examen eller teologie doktors-examen.
Ole Paus (andre betydninger)
Ole Paus er navnet til flere personer av den norske slekten Paus:
Blodhøstlibelle
Blodhøstlibelle er en libelle som tilhører familiegruppen libeller (Libellulidae).
Utbredelse
Blodhøstlibelle er utbredt i Europa, vestlige Asia og Nord-Afrika. Finnes i Danmark, og det sørøstlige Sverige og Finland. I det sørøstlige Norge, rundt «Oslofjorden».
Levevis
Eggene overvintrer på land, på steder som oversvømmes om våren. Utviklingen tar 1 år. Nymfen lever i vann blant torvmose og vannplanter. De voksne (imago) øyenstikkerne finnes vanligvis ikke langt fra stedet der de levde som nymfe.
Blodhøstlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
George Ayscue
George Ayscue (født ca. 1616, død 1671) var en engelsk marineoffiser som tjente i borgerkrigen og i de engelsk-nederlandske krigene.
Under borgerkrigen i 1648, mens han tjente som kaptein i marinen til det engelske parlamentet, forhindret Ayscue flåten fra å hoppe av til rojalistene og ble forfremmet til general til sjøs. I 1651 tjente han med general til sjøs Robert Blake i erobringen av Scillyøyene fra sir John Grenville. Senere samme år tok han Barbados fra lord Willoughby og de andre engelske koloniene i Amerika.
Han ble beseiret av den nederlandske admiralen Michiel de Ruyter i den første engelsk-nederlandske krig i slaget ved Plymouth. Ayscue ble fratatt sin kommando og dro i tjeneste i den den svenske marinen før han returnerte etter at Karl II ble gjeninnsatt.
I den andre engelsk-nederlandske krig ledet han en skvadron i slaget ved Lowestoft i 1665. I firedagersslaget i 1666 gikk hans flaggskip «Prince Royal» på grunn på Galloper Shoal, og han ble tvunget til å overgi sitt skip til Cornelis Tromp. Han ble dermed den siste admiral i Royal Navy som har blitt tatt av fienden. Han ble holdt fanget under krigen i det nederlandske statsfengselet Loevestein.
Taizéfellesskapet
Communauté de Taizé («Taizékommuniteten» eller «Taizéfellesskapet») er en økumenisk, kristen munkeorden med moderhus i Taizé i Bourgogne i Frankrike. Den ble grunnlagt av Frère Roger, en kalvinistisk teolog, i 1940. Kommuniteten består av over hundre munker fra en rekke nasjoner, både katolikker og protestanter. Ordenens liv er sentrert omkring bønn og kristen meditasjon.
Taizé står bak en egenartet form for liturgisk musikk, som reflekterer fellesskapets vektlegging av meditasjon. Den bruker enkle fraser, gjerne hentet fra Salmene eller andre steder i Bibelen, som repeteres eller synges i kanon. Repetisjonen er et redskap som gjør meditasjonen lettere. Instrumentene som brukes er normalt gitar, fløyte, obo, klarinett, horn, trombone og cello. Disse gjør stemningen mer intim enn man oppnår med det klassiske kirkeinstrumentet, orgelet.
Klosteret i Taizé tar imot pilegrimsgrupper, særlig ungdom, fra hele verden. På grunn av dette er deres åndelighet og musikk spredd til store deler av verden.
Washington D.C.
Navnet
Selv om distriktet er kjent under navnet Washington D.C., er ikke dette hovedstadens offisielle navn. Opprinnelig var området delt opp i fem byer/kommuner: Georgetown, City of Washington, City of Alexandria, County of Washington og County of Alexandria. Det hvite hus og kongressen lå i City of Washington. Områdene sør for elven Potomac, City of Alexandria og Alexandria County, ble i 1846 tilbakeført til Virginia. I 1871 besluttet kongressen at hele det føderale området skulle få et felles styre. De tre gjenværende områdene ble således slått sammen til ett og fikk navnet District of Columbia.
Taizéfellesskapet
Pilegrimer som besøker Taizé blir invitert til å delta i dette livet, både ved å være med på bibelstudier og bønn, og ved å delta i fysisk arbeid.
Et symbol derfra, et halskjede som kombinerer kors og fredsdue, er vanlig å bruke. Dette symbolet brukte tyske Lena Meyer-Landrut da hun vant Eurovision Song Contest 2010.
Washington D.C.
Navnet
Selv om City of Washington offisielt forsvant i 1871, fortsatte man å bruke navnet på folkemunne. Det er derfor distriktet i dag er kjent som Washington D.C. selv om det offisielle navnet på hovedstaden i USA altså er District of Columbia.
Historie
Etter frigjøringen fra Storbritannia i 1776, ble det klart at man hadde behov for en hovedstad som var selvstendig og ikke underlagt en enkelt delstat. I hovedsak fungerte Philadelphia som hovedstad i tiden frem til et føderalt område ble tatt i bruk. 16. juli 1790 besluttet kongressen at området rundt elven Potomac skulle benyttes som føderalt område. Det ble opp til president George Washington å finne det nøyaktige området. Deler av Maryland og Virginia ble avstått til føderale myndigheter og et område på 10x10 miles (16x16 km) ble til det som først ble hetende Territory of Columbia. Området bestod av to eksisterende byer, City of Alexandria på sørsiden av Potomac og Georgetown på nordsiden. Øst for Georgetown grunnla myndighetene en ny føderal by og kalte den City of Washington. Her ble så Det hvite hus og kongressbygningen (Capitol Hill) bygd. George Washington omtalte den selv aldri som annet enn Den føderale byen. I 1801 ble det føderale området offisielt organisert under navnet District of Columbia (DC). Herunder hørte de tre byene City of Washington, Georgetown og City of Alexandria. De resterende områdene innenfor DC ble delt i to kommuner, Alexandria County og Washington County.
Den eldste utdannelsesinstitusjonen innen Washingtons opprinnelige bygrenser var Washington Seminary som ble grunnlagt i 1821, og som i dag går under navnet Gonzaga College High School.
I 1846 ble hele området sør for Potomac tilbakeført til Virginia etter at innbyggerne hadde vist stor misnøye med de føderale myndighetenes politikk for området. Det gjenværende området nord for Potomac er det området som vi i dag kjenner som District of Columbia og det består kun av avstått land fra Maryland.
Først i 1938 fikk distriktet sitt eget flagg.
Politikk
Distriktet styres av den amerikanske Kongressen, som har delegert en del makt til distriktets lokale myndigheter. District of Columbias innbyggere har kunnet stemme ved presidentvalg siden valget i 1963, jfr. det 23. grunnlovstillegg, ratifisert 29. mars 1961. Distriktet er kun representert i Kongressen av én delegat uten stemmerett i Representantenes hus. De har ikke representasjon i Senatet.
Washingtons lokale myndigheter består av en valgt borgermester og et bystyre. Ikke før 1973 fikk distriktet lov til å ha lokalt valgte politikere. Walter E. Washington var byens første borgermester, og satt fra 1975 til 1979. Nåværende borgermester er Muriel Bowser. Alle borgermesterne som har blitt valgt har vært fra Det demokratiske parti. Bystyret består av tretten valgte representanter. Hver av de åtte bydelene har en representant, mens formannen samt fire representanter velges fra hele byen.
Borgermesteren og byrådet kan sette lokale skatter og lage budsjett, men disse må godkjennes av Kongressen. Det er ikke uvanlig at lokale avgjørelser blir tilsidesatt av den føderale kongressen.
Innbyggerne betaler alle føderale skatter (som inntektsskatt), så vel som lokale skatter. Borgermesteren og bystyret vedtar et lokalt budsjett som Kongressen har anledning til å endre. Fordi store deler av byens verdifulle eiendommer er føderal eiendom, og dermed unntatt fra lokal eiendomsskatt, har de lokale myndighetene ofte lave inntekter og dårlig økonomi.
Flandern rundt 2009
Flandern rundt 2009 ble arrangert 5. april 2009. Det var den 93. utgaven av Flandern rundt.
Washington D.C.
Demografi og kultur
Befolkningen består av 57,7 % afroamerikanere, 37,4 % hvite, 3,0 % asiater, samt flere minoriteter (2005). Byen var tidligere kjent som USAs drapshovedstad, med 482 drap i 1991. Det har imidlertid vært en kraftig tilbakegang i voldsepisoder det siste tiåret.
Flandern rundt 2009
I tillegg til de 18 Protour-lagene, var også Landbouwkrediet-Colnago, Topsport Vlaanderen-Mercator, Barloworld, Cervélo TestTeam, Skil-Shimano, Vacansoleil Pro Cycling Team og Vorarlberg-Corratec på startstreken.
Stijn Devolder vant som året før etter et solobrudd noen mil før mål.
Washington D.C.
Arkitektur
Washington har noen av USAs mest berømte bygg, slik som Det hvite hus og Kongressbygningen. I tillegg inneholder distriktet et vell av kjente monumenter. Blant disse er det 169 meter høye Washington-monumentet og minnesmerker over blant andre Abraham Lincoln, Thomas Jefferson, Franklin D. Roosevelt og Albert Einstein. Washington har også museer som Smithsonian American Art Museum. Byen er også sete for en rekke internasjonale organisasjoner, som Verdensbanken, Det internasjonale pengefondet og Organisasjonen av amerikanske stater.
Økonomi
Kilde: The World Almanac 2008, side 45 og 555-587.
Washington D.C. har en diversifisert økonomi i vekst, hvor privat sektor utgjør en stadig større andel av distriktets arbeidsplasser. Nettoproduksjonen av verdier i distriktet var 103,3 milliarder USD, tilsvarende en 35.-plass av USAs 50 delstater. Nettoproduksjonen for Washington-metropolen var 425 milliarder USD, noe som gjør Washington-metropolen til den fjerde største økonomien blant USAs metropoler.
Samferdsel
To av de mest trafikkerte lufthavnene som betjener Washington D.C. ligger begge i delstaten Virginia: Den tredje lufthavnen i området ligger i delstaten Maryland:
Vennskapsbyer
Washington D.C. har tolv vennskapsbyer. Alle er hovedsteder bortsett fra Sunderland, som er med på grunn av byen Washington (Tyne and Wear), der George Washingtons forfedre kom fra.
The Big Bang Theory
The Big Bang Theory er en amerikansk komiserie som har gått på CBS siden 2007. Den er skapt av Chuck Lorre og Bill Prady. Showet er sentrert rundt fem personer som bor i Pasadena i California. Dette er først og fremst værelsekameratene og Caltech-forskerne Leonard Hofstadter (eksperimentalfysiker) og Sheldon Cooper (teoretisk fysiker). Så er det Penny, en servitrise og aspirerende skuespiller som bor i naboleiligheten. Endelig er det Leonard og Sheldons like nerdete og sosialt keitete venner og kollegaer, maskiningeniøren Howard Wolowitz og astrofysikeren Rajesh Koothrappali. De klassiske geekene og intellektet til de fire er satt i kontrast i komisk effekt med Pennys sosiale ferdigheter og sunne fornuft. Serien er produsert av Warner Bros. Television og Chuck Lorre Productions.
Over tid har mindre figurer fått større andel i serien: Leslie Winkle, en fysikk-kollega ved Caltech, og ved ulike tider en kjæreste av både Leonard og Howard; Bernadette Rostenkowski, Howards venninne og senere hans hustru, en mikrobiolog og tidligere deltids servitrise sammen med Penny; nevroforskeren Amy Farrah Fowler, som blir en del av gruppen etter å ha blitt introdusert til Sheldon via en datingnettside (og senere blir Sheldons kone), og Stuart Bloom, den miserable og pengeløse eieren av en tegneseriebutikk som seriens figurer ofte besøker.
Produksjonen
TV-showets innledende pilotepisode, framstilt for fjernsynssesongen 2006–07, var vesentlig forskjellig fra dens nåværende utgave. De eneste figurer fra den innledende episoden som ble beholdt for en nyinnspilling av piloten var Leonard og Sheldon, framstilt av henholdsvis Johnny Galecki og Jim Parsons, og oppkalt etter TV-produsenten Sheldon Leonard (1907–1997). De to ble sammensatt med to kvinnelige hovedroller, den kanadiske skuespilleren Amanda Walsh som Katie, tøff, men sårbar og som møter de to guttene etter at hun har brutt med kjæresten og blir invitert til å bo i deres leilighet (Katie ble siden erstattet av Penny, spilt av Kaley Cuoco, i den andre pilotepisoden); og Iris Bahr som Gilda, forskerkollega og venn av guttene som blir truet av Katies tilstedeværelse. Den innledende piloten benyttet Thomas Dolbys hitsang «She Blinded Me with Science» som temasang.
Serien ble ikke akseptert, men skaperne ble gitt muligheten til å endre showet og produsere en andre pilot. De brakte inn de gjenværende figurene og endret showet til dens nåværende format. Den opprinnelige pilotepisoden har aldri blitt vist på TV, men har blitt sirkulert på Internett. Om seriens evolusjon har Chuck Lorre uttalt: «Vi gjorde Big Bang-piloten for rundt to og et halvt år siden, og den sugde... men det var to bemerkelsesverdige ting som fungerte perfekt, og det var Johnny and Jim. Vi skrev hele greia, og vi ble velsignet med Kaley og Simon og Kunal.» Om verden noen gang vil se den opprinnelige pilotepisoden, kanskje på en DVD, har Lorre sagt: «Wow, det vil være noe, vi får se. Vis fram dine feilskjær...»
Første og andre pilotepisode av Big Bang Theory ble regissert av James Burrows som ikke fortsatte med showet. Den omarbeidete andre pilotepisoden førte til en bestilling på 13 episoder av CBS den 14. mai 2007. Forut for sending på CBS ble pilotepisoden distribuert gratis på iTunes. Showet hadde premiere den 24. september 2007 og ble akseptert for en full sesong med 22 episoder den 19. oktober 2007. Imidlertid ble produksjonen stanset den 6. november 2007 grunnet forfatterstreiken. Serien fortsatte den 17. mars 2008 på et tidligere tidspunkt på kvelden og viste til sist kun 17 episoder den første sesongen. Etter at streiken var avsluttet ble serien utvalgt for en andre sesong som ble vist i sesongen 2008–2009 med premiere på samme tidspunkt den 22. september 2008. Med økende seertall ble det bestemt at serien skulle gå i ytterligere to år og ut sesongen 2010–11. Siden da har showet blitt utvidet til ytterligere tre sesonger. Showet blir filmet foran et levende publikum.
Forholdet mellom Leonard og Penny
En av de tilbakevendende handlingslinjene er forholdet mellom Leonard og Penny. Leonard blir tiltrukket av Penny allerede i den første episoden i Sesong 1, og han forsøker ofte å hjelpe henne eller gjøre henne forskjellige tjenester. I mellomtiden går Penny på stevnemøter med en rekke attraktive, men uintelligente og ufølsomme unge menn. Deres første langvarige forhold begynner når Leonard kommer tilbake fra en tre måneder lang ekspedisjon til Nordpolen i den første episoden av Sesong 3. Men når Leonard forteller Penny at han elsker henne, innser Penny at hun ikke kan si det samme tilbake. Så forholdet deres blir ødelagt. Både Leonard og Penny fortsetter å forhold til andre mennesker, spesielt med Leonard som begynner et forhold med Rajs søster Priya i store deler av Sesong 4. Men dette forholdet settes i fare når Leonard feilaktig kommer til å tro at Raj har hatt sex med Penny, og Priya har sex med en av hennes tidligere kjærester i «The Good Guy Fluctuation»
Penny, som innrømmer å savne Leonard, godtar forespørselen hans om å fornye forholdet deres i «The Beta Test Initiation». Etter at Penny foreslår å ha sex i «The Launch Acceleration» ødelegger Leonard stemningen ved å foreslå at de burde gifte seg med hverandre. Penny sier nei til å gifte seg, men slår ikke opp med ham. I den sjette sesongen forteller Penny til slutt at hun elsker ham. Selv om de begge føler misunnelse når den andre får betydelig oppmerksomhet fra det motsatte kjønn, er Penny trygg i forholdet deres - selv når han reiser på en fire måneder lang ekspedisjon til Nordsjøen i «The Bon Voyage Reaction».
Etter at Leonard kommer tilbake, blomstrer forholdet i løpet av den syvende sesongen. I episoden «The Gorilla Dissolution» innrømmer Penny at de burde gifte seg. Når Leonard innser at hun faktisk er seriøs, frir han med en ring som han har båret på i flere år. Leonard og Penny gifter seg til slutt i første episode av Sesong 9. Mot slutten av sesongen bestemmer Penny og Leonard seg for å arrangere en ny bryllupsseremoni for familie og venner, for å gjøre opp for det virkelige bryllupet deres i Las Vegas uten noen av familiene deres til stede. I sesong 10 flytter Sheldon Cooper inn i Pennys gamle leilighet sammen med Amy, slik at Penny og Leonard endelig kan bo alene sammen som mann og kone.
Forholdet mellom Sheldon og Amy
Raj og Howard melder Sheldon på Nettdating i Sesong 3, i håp om å finne en passende kvinne som er kompatibel med Sheldon. De finner snart frem til en nevrobiolog, ved navn Amy Farrah Fowler. I likhet med Sheldon har hun en historie med at hun ikke vet hvordan hun egentlig burde oppføre seg i forskjellige sosiale settinger. Hun driver med nett-dating bare for å oppfylle en avtale med moren sin. Dette skaper en historie hvor Sheldon og Amy kommuniserer daglig, samtidig som de insisterer overfor Leonard og Penny at de ikke er romantisk involvert med hverandre. I "The Agreement Dissection" snakker Sheldon og Amy i leiligheten hennes etter en natt med dans, og hun kysser ham på leppene. I stedet for å bli irritert, sier Sheldon at dette var fascinerende. Han ber Amy om å være kjæresten hans i episoden "The Flaming Spittoon Acquisition". Samme natt utarbeider han kontrakt for å verifisere et regelverk for ham som kjæresten hennes, som ligner på hans kontrakt med Leonard angående å bo i samme leilighet. Amy sier seg enig, men angrer senere på at hun ikke fikk en advokat til å lese gjennom avtalen først.
I "The Launch Acceleration" forsøker Amy å øke den romantiske tiltrekningen mellom seg selv og Sheldon. Hennes innsats ser ut til å virke fordi Sheldon ikke er fornøyd, men han gjør ingen forsøk på å stoppe planene hennes. I den femte sesong-finalen, "The Countdown Reflection", griper Sheldon hånden til Amy i det Howard skytes ut i verdensrommet. I den sjette sesong-premieren, "The Date Night Variable", etter en middag hvor Sheldon ikke klarer å leve opp til hennes forventninger, gir Amy ham et ultimatum om at forholdet deres er over - med mindre han forteller henne noe fra hjertet sitt. Amy aksepterer Sheldons romantiske tale, selv etter å ha fått vite at dette egentlig var en replikk fra den første Spider-Man-filmen. Sheldon uttaler senere at han har jobbet med ubehaget sitt rundt fysisk kontakt, og innrømmer at det er en mulighet at han en dag kunne ha sex med Amy. Det blir avslørt at Amy har lignende følelser i "The Love Spell Potential". Sheldon forklarer at han aldri tenkte på intimitet med noen, før han møtte Amy.
"The Locomotive Manipulation" er den første episoden hvor Sheldon innleder et kyss med Amy. Sheldon begynner sakte å åpne seg mer i løpet av resten av sesongen, og han starter et mer intimt forhold til Amy. I sesong åtte krangler Sheldon og Amy om forholdet deres. Amy forteller Sheldon at hun trenger en pause, og må tenke på fremtiden til forholdet deres. Men hun var fullstendig uvitende om at Sheldon var i ferd med å fri til henne. Sesong ni begynner med at de har litt problemer i forholdet, og gjenforenes i episode 10 og har sex for aller første gang på Amys bursdag. I sesong 10 blir Amys leilighet oversvømmet, og hun og Sheldon bestemmer seg for å flytte sammen - inn i Pennys leilighet. Dette skal først bare være et fem ukers eksperiment, for å finne ut om de egentlig passer til å leve sammen. Dette går greit, og de bestemmer seg for å gjøre ordningen permanent. I første episode av Sesong 11 frir Sheldon til Amy, og hun takker ja. De gifter seg i den aller siste episode av sesong elleve.
Jorge Lorenzo
Jorge Lorenzo Guerrero (født 4. mai 1987 på Palma de Mallorca i Spania) er en profesjonell motorsykkelfører. Han ble verdensmester i 250 cm3-klassen i 2006 og 2007. Lorenzo kjørte fra 2008 til 2016 i MotoGP-klassen for Fiat Yamaha og var lagkamerat med Valentino Rossi. I 2017 begynte han å kjøre for Ducati Team og er lagkamerat med Andrea Dovizioso.
Göyçay (distrikt)
Göyçay er et distrikt (rayon) i Aserbajdsjan. Distriktets areal er 736 km². I 2009 hadde Göyçay 108 800 innbyggere. Administrasjonssenteret ligger i byen Göyçay.
Froland
Froland er en kommune i Agder fylke. Den grenser i nord mot Åmli, i øst mot Tvedestrand, i sør mot Arendal, Grimstad og Birkenes, og i vest mot Evje og Hornnes og Bygland. Kommunesenteret ligger i Osedalen, som er en del av tettstedet Blakstad.
Dagens kommune ble til ved sammenslåing av tidligere Froland og Mykland kommuner i 1967.
Kommunevåpenet ble godkjent i 1986. Det viser et sølvfarget ekorn mot en grønn bakgrunn, som symbol på skog og skogsdrift.
Geologi
Froland er kjent blant mineralsamlere for en forekomst hvor det en gang ble funnet relativ store, røde korundkrystaller. Forekomsten befinner seg på Kleggåsen, men må anses til å være tom. Fram til 1970-tallet var det mange samlere og mineralforhandlere som tok ut betraktelige mengder med korundholdig materiale. Samlere kaller denne korund ofte «rubin» eller «frolandsrubin», men helt riktig er det ikke, siden rubin er navnet for edel rød korund, dvs. klar, gjennomsiktig materiale som kan slipes til smykkesteiner. Selv om fargen kan være skikkelig rød, er disse krystallene på sitt beste gjennomskinnelig med masse inneslutninger og sprekker.
Topografi
Froland er en kommune som domineres av store skogsarealer som gjennomskjæres av to store vassdrag, Nidelva og Tovdalselva. Froland sin høyeste fjeltopp er Befjell på 658 moh. Mange tror at det er Himmelsyna som er høyest, men dette fjellet er kun 645 moh og er Birkenes sin høyeste fjelltopp.
Kommunikasjon
Samferdselslinjen gjennom Froland kommune fra øst mot vest er riksvei 42 som forbinder Arendal og Evje. Riksveien krysser Nidelva og Arendalsbanen ved Blakstad, og her har kommunesenteret i Froland vokst fram. Via riksvei 408 har Froland forbindelse i retning Rykene og Grimstad. Riksvei 41 (markedsført som Telemarksvegen) følger Tovdalselva fra Hynneklev mot Topdalsfjorden og Kristiansand, og i motsatt vei mot Åmli og Treungen og Nissedal i Vest-Telemark.
Arendalsbanen eller Arendalslinjen, også kalt Nelaugbanen, (tidligere Treungenbanen), som er bindeledd mellom Sørlandsbanen og Arendal, går gjennom Froland kommune og har holdeplasser ved Froland kirke og Blakstad.
Næringsliv
Skogbruk og jordbruk har lenge vært viktige næringer i Froland.
Energiselskapet Arendals Fossekompani, grunnlagt 1896, driver tre kraftstasjoner i Froland og Åmli og har sin administrasjon på Bøylefoss i Froland.
Skoler
Blakstad videregående skole er en av Agders største videregående skoler innen yrkesfaglig studieretning.
Historikk
Frolands verk ble grunnlagt som jernverk i 1763 og drevet slik fram til 1867. Etter hvert tok skogsdrift og sagbruk over. I dag er hovedbygningen fra 1791 fredet, og den gamle stallen brukes som kultursenter.
Skogbrannen i Froland 2008 er en av historiens verste skogbranner i Norge. Over 10 000 dekar skog brant og ble bekjempet av om lag 300 mann fra brannvesenet, heimevernet, sivilforsvaret og Røde Kors, i tillegg til flere helikoptre. Mykland sentrum var truet av brannen fra tre sider. Flere hytter ble flammenes rov, men ingen bebodde bolighus ble rammet. Røyklukten kunne kjennes helt til Thisted i Danmark
Kjente frolendinger
Personer med tilknytning til Froland:
Lakselus
Lakselus er en art i gruppen hoppekreps. Lakselus finnes naturlig i alle havområder på den nordlige halvkule, og er den vanligste parasitten på laksefisk. Lakselusen lever som marin parasitt på laksefisk, og spiser slimet, huden og blodet til fisken. Lus påfører fisken sår som kan gi infeksjoner og problemer med saltbalansen.
Hodebryststykket til lakselusen er bredt og skjoldformet, og brukes som sugekopp. Bakkroppen er smalere, og hos hunnen er den fylt med egg. Hunnens bakkropp har også to lange eggsekker. Lakselusa bruker føttene til å flytte seg rundt på verten eller til å svømme mellom verter.
Livssyklusen til lakselusen består av åtte stadier, med skallskifte mellom stadiene. I det frittsvømmende nauplius-stadiet har lusen en lengde på 0,54 til 0,85 mm. I copepodit-stadiet er den ca. 0,7 mm lang og angriper fisken. I chalimus-stadiet er lusen 1,2 til 2,8 mm lang. Før trodde marinbiologer at lakselusa hadde ni larvestadier, men det har vist seg å være syv.
I oppdrettsnæringen
Preventiv medisinering har blitt brukt, men dette fører til økt resistens hos lakselusa. I 2008 ble det funnet resistente lakselus i fire oppdrettsanlegg i Hordaland og Sogn og Fjordane. Biologiske metoder som innsetting av leppefisker som f.eks. berggylt anbefales i stedet. Lakselusas genom er også under kartlegging, da kunnskap om dette vil gjøre det lettere å utvikle nye medikamenter og vaksiner mot organismen.
Grunnet økt resistens mot de medikamentelle midlene har man sett en kraftig reduksjon i bruken av disse det siste året, fra 3269 behandlinger i 2015, til 1941 behandlinger i 2016. Ikke-medikamentelle metoder hadde en 6-dobbel økning fra 185 i 2015 til 1174 i 2016. Ettersom lakselusen ikke selv fører til død hos laks, men heller håndteringen og behandlingsmetodene så har denne økt det siste året ettersom ikke-medikamentell behandling er svært stressende for fisken.
Termisk avlusning
Termisk avlusning er en av de vanligste metodene for avlusning av fisk. Metoden har vært utprøvd på oppdrettsanlegg siden 2013, i Norge siden 2014. Termisk avlusning tar utgangspunkt i at lus som sitter på fisk inaktiveres og faller av dersom den utsettes for moderat forhøyet vanntemperatur i en kort periode. Smittet fisk blir dyppet i 20 - 30 sekunder, i vann som holder en temperatur på 28–36°C. Lusen tåler ikke denne varmen, blir lammet og mister evnen til å henge fast på fisken. Termisk avlusning fjerner mellom 75 % og 100 % av lusen på fisken. Metoden har blitt kritisert, fordi den kan ved feil utført behandling, skade fisken. Forskning utført av Veterinærinstituttet og Havforskningsinstituttet viste at temperaturer over 28°C ga smerteadferd hos fisken. Fisken får panikk av behandlingen, «og svømmer inn i karveggen, rister på hodet, plasker i overflaten og taper etter hvert kroppskontroll». Termisk avlusning er fortsatt relativt nytt, og flere instanser forsker enda på metodens etikk og virkninger på fisken.
Mekanisk avlusning
Mekanisk avlusning er en mindre benyttet metode, spesielt brukt på fartøy som primært blir benyttet til behandling av lus hos fisk. Metodens popularitet øker stadig. Lusen blir fjernet mekanisk fra fisken med roterende børster, spyling eller trykkluft. Den blir pumpet om bord i skipet, sendt gjennom et rørsystem, før den blir sluppet tilbake i merden. Mekanisk avlusning er en av metodene for avlusning som rammer fisken hardest med tanke på stress og dødelighet. Dette er blant annet fordi større og mer lus trenger hardere spyling / børsting for å fjernes. Fisken tåler heller ikke mer enn en mekanisk lusebehandling.
Ferskvannsbehandling
Ferskvannsbehandling går ut på å pumpe fisken om bord i brønnbåter fylt med ferskvann. Fisken blir holdt inne i brønnen i fire til åtte timer, før den pumpes tilbake i merden. Ferskvannet forstyrrer den osmotiske balansen til lakselusa, som til slutt fører til lammelse og død hos lusen. Etter tre timer er rundt 90 % av lusen død. Ferskvannsbehandling brukes også for å bekjempe fiskesykdommen Amøbegjellesykdom.
Medikamentell avlusing
Ved medikamentell avlusning blir fisken pumpet inn i en brønnbåt og eksponert for medikamenter som dreper lusen. Når medikamentene er ujevnt fordelt i vannet, kan enkeltfisk bli utsatt for høye konsentrasjoner. Dette kan blant annet forårsake etseskader på gjellene til fisken. Økende resistens gjør at behandling med medisiner har blitt mindre vanlig. Et utbredt medikament for lusebehandling er hydrogenperoksid. Ved hydrogenperoksidbehandling tilsetter man hydrogenperoksid til brønnen for å lamme lusen. Hydrogenperoksid kan bare tilsettes brønnen når temperaturen i vannet er under 10°C, dette fordi fisken ikke tåler behandlingen under varme, og risikoen for død øker. En annen ulempe med behandling med hydrogenperoksid, er at lusen kan utvikle resistens. Hydrogenperoksid brukes i likhet med ferskvann også for å bekjempe Amøbegjellesykdom. Man kan også gi fisken spesialfôr med medikamenter for å drepe lusen.
Rensefisk
Rensefisk, som for eksempel berggylt og rognkjeks, blir brukt til å spise lusen av fisken. Disse blir satt i merd sammen med luse-smittet fisk. Brønnbåter brukes ikke i prosessen for avlusing, men kan bli hyrt inn for å sortere rensefisken ut av merden ved behov. Prosessen anses som effektiv, miljøvennlig og bærekraftig, og den reduserer håndteringen av fisk.
Det finnes også andre metoder for avlusning av fisk, som for eksempel bruk av laser eller å pumpe ferskvann inn i lukkede merder.
Kjemikalieutslipp ved avlusning
I 2015 ble rederiet Rostein, sammen med selskapet Mowi, anmeldt for ulovlig utslipp av kjemikalier brukt under avlusning av fisk. Rekefisker Tor Inge Larsen sammen med Roald Dahl mente redusert antall av reker på feltene de fisket på hadde en klar sammenheng med avlusning utført av Rostein sine brønnbåter. Anmeldelsen gikk ut på at MS «Ro Master» hadde sluppet ut avlusningsvann på områder utenfor merdene ved et oppdrettsanlegg uten at båten hadde egen utslippstillatelse. Avlusningsvann er vann som levende fisk blir sendt gjennom for at lusen skal slippe seg fra fisken. Kjemikalie som ble brukt under avlusningen var hydrogenperoksid (H2O2), et godkjent middel for behandling av lakselus. Miljødirektoratet mente at utslipp av kjemikaliene etter avlusningen var ulovlig, men ikke straffbar. Etterforskningen til Politiet konkluderte med at dumpingen av vann med kjemikalie for avlusning innebar brudd på forurensningsloven, og i utgangspunktet var straffbar. Anmeldelsen ble likevel henlagt. Begrunnelsen var at alle i oppdrettsnæringen slipper lusekjemikalier ut i sjøen uten at fagmyndighetene reagerer på det. Det er uklart hvor brønnbåter skal tømme avlusingsvann, og det er uklart hvilken del av forvaltningen som skal ha oppsyn med dette. Saker som handler om utslipp av medisinrester kan verken behandles av Fiskeridirektoratet, Miljødirektoratet, Statens legemiddelverk eller Statsforvalteren. 17. januar 2019 ble reglene for utslipp av avlusningsvann strammet inn. «Badebehandling med legemidler mot lakselus i oppdrettsanlegg som ligger i rekefelt og/eller gytefelt eller nærmere enn 500 meter fra slike, jf. de felt som til enhver tid vises i Fiskeridirektoratets nettbaserte kartverktøy, må foretas i brønnbåt. Lusebehandlingsvannet må transporteres bort fra anlegget» I 2020 ble det funnet 7 brudd på regelen om å ikke slippe ut lusebehandlingsvann nær rekefelt. Fiskeridirektoratet har et eget kart til bruk ved lusebehandling, som blant annet viser forbudssoner, gyte- og rekefelt, verneområder m.m.
Avlusning med bruk av kjemikalier er ikke risikofritt. I løpet av 26 minutter døde over 126 225 laks (300 tonn), på grunn av overeksponering av hydrogenperoksid. Hendelsen skjedde under avlusing ved SalMar sitt oppdrettsanlegg på Frøya i Sør-Trøndelag, 24. november 2015. Aud Skrudland, veterinær i Mattilsynet uttalte til Adresseavisen at hun ikke kjente til en større enkelthendelse av massedød av laks enn denne. Hendelsen ble politianmeldt som brudd på dyrevelferdsloven.
Friidrett under Sommer-OL 2008 – Tikamp menn
Friidrettsøvelsen Tikamp herrer ved Sommer-OL 2008 fant sted den 21 og 22. august, på Beijing National Stadium.
Kvalifikasjonskravene var 8 000 poeng (A-krav) og 7 700 poeng (B-krav).
Sammendrag
Stillingen etter 10 øvelser 22. august 2008 Forklaring:V = Vind m/s, R = Resultat, P = Poeng
Lycée Louis-le-Grand
Den har både et videregående trinn (et lycée med 800 elever), og et forberedende trinn (classes préparatoires med 900 studenter), som forbereder dem for de elitistiske grandes écoles. Louis-le-Grand er berømt for å få svært mange inn på École polytechnique og École normale supérieure.
Kolbjørn Anton Nilsen
Kolbjørn Anton Nilsen (født 21. november 1956) er en norsk forfatter. I 2009 utgav han boken Schizofrenia Typus Paranoides, en blanding av autentisk skildring og fri diktning om sykdommen schizofreni.
Lycée Louis-le-Grand
Louis-le-Grand spiller en ledende rolle i utdannelsen av den franske eliten. Talløse tidligere studenter har blitt statsmenn, diplomater, prelater, franske marskalker, medlemmer av Académie française og forfattere. Både Molière, Voltaire og Victor Hugo er tidligere studenter som ble berømte forfattere, Georges Pompidou, Valéry Giscard d'Estaing og Jacques Chirac, som alle ble presidenter i den franske femte republikk, var på Louis-le-Grand. Det samme gjelder utenlandske statsoverhoder, som Léopold Sédar Senghor (den første presidenten i Senegal).
Kolbjørn Anton Nilsen
Kolbjørn Anton Nilsen fikk på 1980-tallet selv bekreftet schizofreni og hadde mange år med tvangsopphold på psykiatriske sykehus. Tidlig på 1990-tallet fikk han kontroll over sykdommen og fullførte utdannelse som adjunkt. Han har siden arbeidet som lærer ved en skole.
Polyalfabetisk chiffer
Et polyalfabetisk chiffer  er et chiffer basert på substitusjon der en bruker flere substitusjonsalfabeter. Vigenère chiffer er trolig det mest kjente polyalfabetiske substitusjonschiffer. Dog er dette et noe forenklet eksempel. Enigma er mer kompleks, men fortsatt basert på ideene fra polyalfabetisk substitusjon.
Historie
Det var lenge antatt at Alberti-chiffer oppfunnet av Leon Battista Alberti fra ca 1467 var det første eksempelet på et polyalfabetisk chiffer. Som chifferalfabet brukte Alberti et alfabet der bokstavene sto i tilfeldig rekkefølge, et blandet alfabet. Når han ønsket det byttet han til et alternativt, blandet alfabet. Dette anga han ved å skrive en bokstav i versaler eller et nummer i kryptogrammet. Som verktøy oppfant han Alberti chifferskive med to bokstavringer. Den ytre ringen med et klartekstalfabet i vanlig rekkefølge. Innenfor en ring med chifferalfabetet i tilfeldig rekkefølge. Ved å dreie den indre ringen fikk han en ny substitusjon.
Alberti blir vanigvis omtalt som den som oppfant polyalfabetisk chiffer, men det er indikasjoner på at et slikt chiffer kan være utviklet av den arabiske kryptologen Al Kindi 600 år tidligere enn Alberti.
Johannes Trithemius oppfant et chiffer med progressiv nøkkel som omtales som Trithemius-chiffer. Mens Alberti skiftet alfabet med tilfeldig intervall og anga dette i chifferteksten, så skiftet Trithemius alfabet for hvert nytt tegn i klarteksten. Han startet med en tabell, en tabula recta. Dette er et kvadat med 26 alfabet på engelsk, eller 29 på norsk. Trithemius skrev på latin og benyttet 24 alfabet. Hvert alfabet hadde et skift til venstre på én slik figuren viser.
Trithemius' idé var at ved chifrering av den første bokstaven benyttet en det første alfabetet slik at en A ble erstattet med en B, B erstattet med C osv. Neste bokstav i klarteksten ble chifrert ved å benytte neste alfabet slik at dersom også dette er en A i klartekst, så erstattes den nå med C osv.
Dette chifferet var trivielt å knekke, både Trithemius' progressiv nøkkel og Alberti der skifte i alfabet ble tydelig markert med en stor bokstav som ga kryptoanalytikerne klare spor om hva som skjedde. I de påfølgende flere hundre år ble fordelene ved et polyalfabetisk chiffer oversett av de fleste. En la mest vekt på å benytte noen få alfabet og heller legge vekt på å holde informasjonen om hvilket som ble benyttet skjult mer enn å innse styrken i å benytte mange alfabet og eventuelt kun én gang i meldingen.
Grunnlaget for polyalfabetiske chiffer var imidlertid lagt. Med et bedre utformet chiffer var polyalfabetiske chiffer nær umulig å knekke helt frem til midten av 1900-tallet. Under Krimkrigen utarbeidet Babbage metoder som kunne knekke slike chiffer. Dette ble imidlertid ikke offentliggjort før noen år senere av Friedrich Kasiski.
Antonov An-30
Antonov An-30 (NATO-kallenavn: «Clank») er et rekognoseringsfly utviklet i det tidligere Sovjetunionen.
An-30 er basert på transportflyet An-24RT, men er utstyrt for fotorekognosering og overvåkning. An-30 har en glassnese for navigatøren og kan i tillegg til kameraer og fotoutstyr utstyres med forskjellig overvåkningsutstyr.
Oslo-Pressen
Oslo-Pressen var en fellesavis som ble utgitt i Oslo i de fem første frigjøringsdagene i mai 1945.
Etter anmodning fra Hjemmefrontens ledelse ble det de første fredsdagene etter andre verdenskrig utgitt en fellesavis i Oslo, der medarbeidere fra både stansede aviser og ikke-stansede aviser deltok. Hjemmefronten ville hindre at ikke-stansede aviser skulle få dra nytte av å ha intakt produksjonsutstyr på bekostning av avisene som var blitt stanset.
Første utgave ble produsert i all hemmelighet i Aftenpostens lokaler natt til 8. mai. Avisen kom ut to ganger daglig. Første avis ble trykket i 453 100 eksemplarer, med hovedoverskrift: «Vår kamp er kronet med seier». Kveldsutgaven 8. mai ble trykket i 324 200 eksemplarer. Opplaget holdt seg like høyt i dagene som kom.